cyanic-selkie/wikianc huggingface dataset:
ডিন হেন্ডারসন
আন্তর্জাতিক ফুটবল
হেন্ডারসন ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১২ সালের ১লা নভেম্বর তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি ইংল্যান্ড অনূর্ধ্ব-২০ দলের হয়ে ২০১৭ ফিফা অনূর্ধ্ব-২০ বিশ্বকাপের শিরোপা জয়লাভ করেছেন, উক্ত প্রতিযোগিতার ফাইনালে তার দল ভেনেজুয়েলা অনূর্ধ্ব-২০ দলকে ১–০ গোলের ব্যবধানে পরাজিত করে উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। ইংল্যান্ড অনূর্ধ্ব-২১ দলের হয়ে তিনি ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল; উক্ত প্রতিযোগিতায় তিনি সবগুলো ম্যাচে অংশগ্রহণ করেছিলেন। ইংল্যান্ডের বয়সভিত্তিক দলের হয়ে তিনি প্রায় ৮ বছরে সর্বমোট ২৩ ম্যাচে অংশগ্রহণ করে ১টি শিরোপা জয়লাভ করেছেন।
২০২০ সালের ১২ই নভেম্বর তারিখে, ২৩ বছর ৮ মাস বয়সে, ডান পায়ে ফুটবল খেলায় পারদর্শী হেন্ডারসন আয়ারল্যান্ডের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৪৬তম মিনিটে গোলরক্ষক নিক পোপের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৩ নম্বর জার্সি পরিধান করে খেলেছেন। ম্যাচটি ইংল্যান্ড ৩–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে হেন্ডারসন মাত্র ১টি ম্যাচে অংশগ্রহণ করেছেন।
জি এম ফজলুল হক
জি এম ফজলুল হক বাংলাদেশ জাতীয়তাবাদী দলের রাজনীতিবিদ ও চাঁদপুর-৩ আসনের সাবেক সংসদ সদস্য।
জন্ম ও প্রাথমিক জীবন
ফজলুল হক চাঁদপুর জেলায় জন্মগ্রহণ করেন।
ফ্রাঙ্ক ড্রুস
নরম্যান ফ্রাঙ্ক ড্রুস (Frank Druce; জন্ম: ১ জানুয়ারি, ১৮৭৫ - মৃত্যু: ২৭ অক্টোবর, ১৯৫৪) লন্ডনের ডেনমার্ক হিলে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৮৯৭ থেকে ১৮৯৮ সময়কালে ইংল্যান্ড ক্রিকেট দলের অন্যতম সদস্য ছিলেন ফ্রাঙ্ক ড্রুস। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।
ব্যক্তিগত জীবন
ফ্রাঙ্ক ড্রুস লন্ডনের ডেনমার্ক হিলে ওয়াল্টার উইলিয়াম ড্রুসের সন্তানরূপে জন্মগ্রহণ করেন। ১৮৯১ থেকে ১৮৯৩ সময়কালে মার্লবোরা কলেজে অধ্যয়নকালীন ক্রিকেটের দিকে ঝুঁকে পড়েন। তন্মধ্যে, শেষ মৌসুমে দলকে নেতৃত্ব দিয়েছিলেন। এরপর ১৮৯৩ সালে কেমব্রিজের ট্রিনিটি কলেজে স্থানান্তরিত হন।
খুব স্বল্পসংখ্যক টেস্ট ক্রিকেটার হিসেবে কোন এক অক্সব্রিজ বিশ্ববিদ্যালয় থেকে নিজ গুণে অংশ নিতে পেরেছেন।
তার কাকাতো ভাই এলিয়ট ড্রুস ও ওয়াল্টার ড্রুস এবং কাকা জর্জ ড্রুস প্রথম-শ্রেণীর ক্রিকেটে অংশগ্রহণ করেছেন।
প্রথম-শ্রেণীর ক্রিকেটে অংশগ্রহণ
১৮৯৪ সালে কেমব্রিজ দলের পক্ষে খুব কমই সফলতা পান। তবে, ১৮৯৫ সালে খুবই শুষ্ক আবহাওয়ায় ব্যাটিং অনুপযোগী পিচে বেশ সাফল্য লাভ করেন। ১৭ ইনিংসে ৫৬ গড়ে ৭৮৬ রান তুলেন। জুলাইয়ে লর্ডসে জেন্টলম্যানের সদস্যরূপে প্লেয়ার্সের বিপক্ষে বোলিং উপযোগী পিচে টম রিচার্ডসন, আর্থার মোল্ড ও ববি পিলের ন্যায় খ্যাতিমান বোলারদের মোকাবেলা করে ৫০ রান তুলে নেন। কিন্তু, ঐ বছরের জুলাই ও আগস্টে সারে দলের পক্ষে তার ভূমিকা বেশ হতাশাব্যঞ্জক ছিল। সাত খেলায় অংশ নিয়ে দশ ইনিংসে মাত্র ১১১ রান তুলতে পেরেছিলেন।
সারে দলের পক্ষে ১৮৯৫ ও ১৮৯৭ সালে স্বল্পসংখ্যক খেলায় অংশগ্রহণের সৌভাগ্য হয় তার। ঐ সময় দলটি কাউন্টি ক্রিকেটে শক্তিশালী দল হিসেবে একচ্ছত্র আধিপত্য বিস্তার করেছিল। কিন্তু, তার ক্রীড়াশৈলী মাঝারিমানের হওয়ায় দলে স্থান করে নিতে যথেষ্ট বেগ পেতে হয়েছিল।
১৮৯৬ সালে কেমব্রিজের পক্ষে বেশ ভালো খেলা উপহার দেন। ১৮৯৫ সালের তুলনায় আরও শুষ্ক আবহাওয়া স্বত্ত্বেও সুন্দর ক্রীড়াশৈলী প্রদর্শন করেন। বিশ্ববিদ্যালয়ের মৌসুম শেষ হবার পর সারে দলের পক্ষে তাকে খেলতে দেখা যায়নি। কিন্তু, ১৮৯৭ সালে কেমব্রিজ বিশ্ববিদ্যালয়ের অধিনায়ক থাকা অবস্থায় ১৮৯৫ সালের সাফল্যকে ছাপিয়ে যান। ইনিংস প্রতি গড়ে ৬৬ রান তুলতে পেরেছিলেন। তাস্বত্ত্বেও, ঐ বছরের শেষদিকে আবারও নিরাশ করেন তিনি। তবে, উইজডেনের মতে, বিশ্ববিদ্যালয়ের পক্ষে তার ক্রীড়া নৈপুণ্য বেশ ভালো ছিল। ফলশ্রুতিতে, ১৮৯৮ সালে উইজডেন কর্তৃক অন্যতম বর্ষসেরা ক্রিকেটার হিসেবে তাকে মনোনীত করা হয়। এরপর তিনি অস্ট্রেলিয়া সফরে যান।
টেস্ট ক্রিকেট
১৩ ডিসেম্বর, ১৮৯৭ তারিখে অস্ট্রেলিয়ার বিপক্ষে টেস্ট অভিষেক ঘটে তার। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণের সুযোগ হয় তার। ইংল্যান্ড দলে রিচার্ডসন ও ব্রিগসের ন্যায় প্রতিভাধর বোলারসমৃদ্ধ থাকলেও তারা তখন ছন্দপতনের দিকে ছিলেন। ঐ তুলনায় ড্রুস তেমন মন্দ খেলেননি। পাঁচ টেস্টে অংশ নিয়ে ২৮ গড়ে রান তুলেছিলেন।
অবসর
একসময় গুজব রটে যে, ১৮৯৮ সালে কেন্টের পক্ষে হয়তোবা তাকে খেলতে দেখা যাবে। তবে, ঐ বছর উইজডেন মন্তব্য করে যে, খুব কম ব্যক্তিই তাকে প্রথম-শ্রেণীর ক্রিকেটে দেখতে চাইবেন। কিন্তু, ব্যবসায়ের দিকে ধাবিত হওয়ায় কাউন্টি ক্রিকেটে তাকে সর্বদা দেখা যায়নি। তারপরও তিনি আরও দুইটি প্রথম-শ্রেণীর খেলায় অংশ নিয়েছিলেন। ১৯০২ সালে মেরিলেবোন ক্রিকেট ক্লাব (এমসিসি) ও এইচ.ডি.জি. লেভেসন গাওয়ার একাদশের পক্ষে খেলেন। ১৯০৯ সালে অ্যাশেজ সফরের মাধ্যমে তার ক্রিকেট জীবনের সমাপ্তি ঘটে।
১৯১২ সালে কেমব্রিজ বিশ্ববিদ্যালয়ের বিপক্ষে ফ্রি ফরেস্টার্সের সদস্যরূপে ১৫২ রানের ইনিংসটি সকলের নজর কাড়ে। ধারণা করা হয়েছিল যে, তিনি হয়তোবা খেলার জগতে মাঝে-মধ্যে ফিরে আসবেন।
মূল্যায়ন
ফ্রাঙ্ক ড্রুস রান তোলার চেয়ে বল আটকাতেই বেশি পছন্দ করতেন। মূলতঃ লেগ অঞ্চল দিয়েই রান তুলতে সচেষ্ট থাকতেন। তার সেরা দিনগুলোয় পোতানো উইকেটে অন্যতম সেরা ব্যাটসম্যানদের সমতুল্য না হলেও আগস্ট, ১৮৯৫ সালে নিঃসন্দেহে সেরা ছিলেন।
ময়মনসিংহ-১৬
ময়মনসিংহ-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ক্লদ মারে রস
ক্লদ মারে রস (১৩ মে ১৮৯৩ - ১৭ আগস্ট ১৯১৭) ছিলেন একজন অস্ট্রেলীয় ট্র্যাক অ্যান্ড ফিল্ড মল্লক্রীড়াবিদ। রস ১৯১২ গ্রীষ্মকালীন অলিম্পিকে অস্ট্রেলিয়ার হয়ে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন।
মগড় ইউনিয়ন
মগড় বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
মগড় ইউনিয়নের আয়তন ৪,৩৬৫ একর।
জনসংখ্যার উপাত্ত
২০১১ সালের আদমশুমারি অনুযায়ী মগড় ইউনিয়নের মোট জনসংখ্যা ১৬,৭৮৫ জন। এর মধ্যে পুরুষ ৭,৯১১ জন এবং মহিলা ৮,৮৭৪ জন। মোট পরিবার ৩,৬৬১টি।
শিক্ষা
২০১১ সালের আদমশুমারি অনুযায়ী মগড় ইউনিয়নের সাক্ষরতার হার ৬৯.২%।
কাজোড়াগ্রাম রেলওয়ে স্টেশন
কাজোরাগ্রাম রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের পশ্চিম বর্ধমান জেলার খাস কাজোরা কোলিয়ারি, কাজোরাতে অবস্থিত।
ইতিহাস
অন্ডাল-সাঁইথিয়া শাখা লাইন ১৯১৩ সালে নির্মিত হয়। কাজোরাগ্রাম রেলওয়ে স্টেশন সহ অন্ডাল-পান্ডবেশ্বর অংশের বিদ্যুতায়ন ২০১০-১১ সালে সম্পন্ন হয় এবং পাণ্ডবেশ্বর-সাইথিয়া রুট ২০১৬ সালে সম্পন্ন হয়।
কাতা
কাতা (型 বা 形) একটি জাপানি শব্দ যা একাকী বা জোড়ায় অনুশীলনে চলাচলের বিস্তারিত কলার নিদর্শন। ফর্ম শব্দটি সাধারণ অ-জাপানি মার্শাল আর্টের অনুরূপ ধারনার জন্য ব্যবহৃত হয়।
পটভূমি
thumb|150 px|left|2005 cadet world karate champion Emmanuelle Fumonde, [[Sainte-Suzanne (Réunion)|Sainte-Suzanne (Réunion)]] কাতা মূলত সংরক্ষিত সফল যুদ্ধ কৌশলের অধ্যাপনা এবং প্রশিক্ষণ পদ্ধতি। কাতায় একায় বিশৃঙ্খলার বদলে একজন সঙ্গীর সাথে নিয়মানুযায়ী যুদ্ধে লিপ্ত হতে হয়। জাপানিরা সাধারণত তাদের কারাত প্র্যাকটিস করার সময় ক্যান্ড স্টিক ব্যবহার করে থাকে এটি সাধারনত নরম বাঁশ দিয়ে বানানো হয়।
কুম্মি
কুম্মি হল একটি লোকনৃত্য, যা ভারতের তামিলনাড়ু এবং কেরালায় জনপ্রিয়, এবং যা বেশিরভাগ তামিল মহিলা দ্বারা নৃত্য করা হয়। এই লোকনৃত্যের নাচ ভিন্ন ভিন্ন হতে পারে। কিছু জায়গায়, এটি খুব সহজ, ছন্দময় হাততালি বা বাজনা বাজানোর সাথে পরিবেশিত হয়। অন্যান্য স্থানে নৃত্যশিল্পীরা বিভিন্ন ফসল কাটার ক্রিয়াকলাপ অনুকরণ করে। কুম্মি নাচ প্রায়শই গানগুলির সাথে থাকে, যাকে "কুম্মি গান" বলা হয়। প্রায়শই উৎসবের সময় এই নৃত্যটি করা হয়। এটি নৃত্যটি শ্রীলঙ্কার তামিলদের দ্বারাও করা হয়। কুম্মি গান আধুনিক সময়ে কুঠিয়োত্তম উৎসবে একটি জনপ্রিয় সংযোজন হয়ে উঠেছে। "কুম্মি" শব্দটি তামিল "কোম্মাই" থেকে উদ্ভূত হয়েছে, যার অর্থ হাত তালি দিয়ে নৃত্য এবং এটি এমন একটি সময়ে উদ্ভূত হয়েছিল যখন বাদ্যযন্ত্রগুলি উদ্ভাবিত হয়নি। কুম্মি নাচ কোনও নির্দিষ্ট পোশাক অনুসরণ করে না, তাই নাচের পোশাকটি অনেক হতে পারে। একজন গ্রামের মহিলা একটি জনপ্রিয় গান শুরু করেন এবং অন্যরা সময়ের তাল রাখার জন্য গান এবং হাততালি দিয়ে যোগ দেন। বৃত্তে নৃত্যরত মহিলারা গান পরিবেশন করেন। পুরুষরা, যখন তারা যোগ দেয় তখন তারা বাইরের বৃত্ত গঠন করে। পোঙ্গল, ফসল কাটার উৎসবের মতো উৎসবের মরসুমে কুম্মি নৃত্য পরিবেশন করা হয়। যন্ত্রআবিষ্কারের আগে থেকেই মানুষ এটি সম্পাদন করে আসছে। সুতরাং, এই নৃত্যের জন্য কোনও নির্দিষ্ট বাদ্যযন্ত্র নেই।
পেট্রিনা প্রাইস
পেট্রিনা প্রাইস (জন্ম ২৬ এপ্রিল ১৯৮৪) একজন অস্ট্রেলীয় উচ্চ লম্ফবিদ।
প্রাইস গ্রিন্যাক্রে জন্মগ্রহণ করেন। তিনি ২০০০ বিশ্ব জুনিয়র চ্যাম্পিয়নশিপে সপ্তম স্থান অধিকার করেন, ২০০১ বিশ্ব যুব চ্যাম্পিয়নশিপে রৌপ্য পদক এবং ২০০২ বিশ্ব জুনিয়র চ্যাম্পিয়নশিপে ব্রোঞ্জ পদক জিতেছিলেন এবং ২০০৬ কমনওয়েলথ গেমসে নবম স্থান অর্জন করেন। এছাড়াও তিনি ২০০৪ আইএএএফ ওয়ার্ল্ড ইন্ডোর চ্যাম্পিয়নশিপ, ২০০৪ অলিম্পিক গেমস এবং ২০১০ ওয়ার্ল্ড ইনডোর চ্যাম্পিয়নশিপেও প্রতিযোগিতা করেছিলেন।
তার ব্যক্তিগত সেরা লাফ হল ১.৯৪ মিটার, আগস্ট ২০০৯ সালে কটবাসে দিয়েছিলেন।
হারসা এন. দেবানী
'''হারসা এন. দেবানী''' (জন্ম ২৭শে মার্চ ১৯৫৮) হচ্ছেন ৮ই অক্টোবর ২০০৪ থেকে ভারতের গুজরাত উচ্চ আদালতের একজন বিচারক।
প্রারম্ভের জীবন ও শিক্ষা
হারসা এন. দেবানী জন্মগ্রহণ করেন ১৯৫৮ সালের ২৭শে মার্চ কুনকাভভ, আমরেলি জেলা, গুজরাত-তে। তিনি প্রকাশ উচ্চ মাধ্যমিক বিদ্যালয়, আহমেদাবাদ; কনভেন্ট লিটল ফ্লাওয়ার স্কুল, ডিব্রুগড়, আসাম; এবং লোরিতো কনভেন্ট, রাঁচি থেকে তার মাধ্যমিক স্কুল শিক্ষা সম্পন্ন করেন। এম.জি. বিজ্ঞান ইনস্টিটিউট, আহমেদাবাদ থেকে জীবার্ণুবিজ্ঞানে বি. এসসি.; গুজরাত বিশ্ববিদ্যালয়-এর বিজ্ঞান স্কুল থেকে জীবার্ণুবিজ্ঞানে এম. এসসি.; এবং স্যার এল.এ. শাহ আইন কলেজ, আহমেদাবাদ থেকে এলএল.বি. পাশ করেন।
কর্মজীবন
২০০২-এর নারোদা পাটিয়া গণহত্যা মামলায় আপিলের রায় শুনানো দুই বিচারকের মধ্যে তিনি একজন ছিলেন।
এম. সিদ্দিক
'''এম. সিদ্দিক''' (১৯২৮- ৪ ফেব্রুয়ারি ২০১৩)    বাংলাদেশের চট্টগ্রাম জেলার রাজনীতিবিদ মুক্তিযুদ্ধের সংগঠক যিনি তৎকালীন চট্টগ্রাম-১৪ আসনের সংসদ সদস্য এবং গণপরিষদ সদস্য ছিলেন।
প্রাথমিক জীবন
এম. সিদ্দিক চট্টগ্রাম জেলার সাতকানিয়া উপজেলায় ১৯২৮ সালে জন্মগ্রহণ করেন।
রাজনৈতিক জীবন
এম. সিদ্দিক একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৪ তথা চট্টগ্রাম-১৪ (সাতকানিয়া) এর হয়ে প্রাদেশিক পরিষদের এম.পি.এ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৪ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।
মৃত্যু
এম সিদ্দিক ২০১৩ সালের ৪ ফেব্রুয়ারি সাতকানিয়ার নিজবাস ভবনে মৃত্যুবরণ করেন।
মনোরঞ্জন সেন
মনোরঞ্জন সেন (মৃত্যু: ৫ মে ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল ইন্ডিয়ান রিপাবলিকান আর্মির তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। চট্টগ্রামে ইউরোপীয়দের আবাসস্থল আক্রমণের সময় কালারপোল গ্রামে পুলিশের সঙ্গে এক সংঘর্ষে লিপ্ত হন তার বন্ধুদের সাথে ও খন্ডযুদ্ধ শেষে তাঁরা মৃত্যুবরণ করেন একে অপরকে গুলি করে ।
জন্ম ও শিক্ষাজীবন
মনোরঞ্জন সেনের জন্ম চট্টগ্রামে। তার পিতার নাম রজনীকান্ত সেন। তিনি দরিদ্র পরিবারের সন্তান ছিলেন। কলেজের প্রথম বার্ষিক শ্রেণিতে পড়ার সময় গুপ্ত বিপ্লবী দলে যোগ দেন।
সমকামী উভকামী ও রুপান্তরকামীদের ২০০০ সালে অধিকার
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
দরবার শরীফ
দরবার শরীফ বা খানকাহ শরীফ হলো ভারতীয় উপমহাদেশে বিশেষ করে বাংলাদেশ ও ভারতের পশ্চিমবঙ্গ এলাকায় প্রচলিত পীর-মাশায়েখদের সুফিবাদি আধ্যাত্মিক শিক্ষাকেন্দ্র। দরবার শরীফে সাধারণত ইসলামের অতীন্দ্রিয়বাদ, রহস্যবাদ, ইসলামের অন্তর্নিহিত রূপ, আধ্যাত্মিকতার বিষয়বস্তু নিয়ে আলোচনা করা হয় এবং শিক্ষা প্রদান করা হয়। বাংলাদেশ ও ভারতে এসব দরবার শরীফ ইসলাম প্রচার ও ইসলামি কুসংস্কার দূরীকরণ, ইসলামি শিক্ষা বিস্তৃতকরনের ক্ষেত্রে যথেষ্ট অবদান রেখেছে। বিভিন্ন সময়ে দরবার শরীফ একজন আধ্যাত্মিক সুফি কর্তৃক প্রতিষ্ঠিত হয়, যিনি প্রতিষ্ঠা করেন তাকে দরবারের পীর বলা হয়। এরপর তিনি ইসলামের শরিয়ত ও মারিফত শিক্ষা দেওয়ার জন্য মুসলমানদের মুরিদ করেন। এসব সুফি সাধক দেশের বিভিন্ন স্থানে মাদ্রাসা-মসজিদ স্থাপন করেছেন এবং এসব প্রতিষ্ঠানের প্রধান হিসাবে দায়িত্ব পালন করেছেন।
দরবার শব্দটি মূলত ফার্সি শব্দ থেকে এসেছে যার অর্থ সভা বা রাজসভা; উচ্চপদস্থ ব্যক্তির বৈঠকখানা; আদালত। আর শরীফ শব্দটি (شريف) এসেছে আরবি শব্দ থেকে যার অর্থ মহান, অভিজাত, মহানুভব, পবিত্র প্রভৃতি। সেই অর্থে দরবার শরীফ অর্থ মহান রাজসভা বা মহান আদালত, তবে দরবার শরীফ বলতে বাংলাদেশ ও ভারতের পীর-আউলিয়াদের বাসভবন অথবা তাদের আলোচনাসভার স্থানকে বুঝিয়ে থাকে।
প্রমীলা আয়াপ্পা
প্রমিলা গুডান্দা আইয়াপ্পা ( জন্মনাম- প্রমীলা গণপতি ) (জন্ম ৮ইমার্চ, ১৯৭৭ কর্ণাটকের কোডাগু জেলাতে ) একজন ভারতীয় হেপ্টাথ্যালিট। প্রমিলা সিডনিতে ২০০২ গ্রীষ্মকালীন অলিম্পিকের আনুষ্ঠানিকভাবে আত্মপ্রকাশ করেছিলেন, যেখানে তিনি মহিলাদের হেপটাথলন ইভেন্টে চব্বিশতম স্থানে ছিলেন, মোট স্কোর ছিল ৫,৫৪৪ পয়েন্ট।
বেজিংয়ে আয়োজিত ২০০৮ গ্রীষ্মকালীন অলিম্পিকে প্রমীলা আট বছর বাদে ট্র্যাকে ফেরেন এবং মহিলাদের হেপ্টাথেলন বিভাগে অংশ নেন। ,। এছাড়াও জে জে শোভা এবং সুস্মিতা সিংহ রায়ও এই প্রতিযোগিতায় অংশ নিয়েছিলেন । তিনি প্রথম ৫৭৭১ পয়েন্ট স্কোর করে এই ইভেন্টে তেতাল্লিশজন হেপাথলিটের মধ্যে আঠারোতম স্থান পেয়েছিলেন, তবে মেথাইলেস্টোস্টেরনের জন্য ইতিবাচক পরীক্ষার পরে ইউক্রেনের লিউডমিলা ব্লনস্কা তার রৌপ্য পদক থেকে সরে এসেছিলেন ।
২০১০ সালের দিল্লির কমনওয়েলথ গেমসে প্রমিলা আয়োজক দেশ ভারতের হয়ে প্রতিনিধিত্ব করেছিলেন, যেখানে তিনি প্রায় ৫,৩৩০ পয়েন্ট নিয়ে পঞ্চম স্থানে শেষ করেন।
শ্রীমতি প্রমিলা তার স্বামী শ্রী আইয়াপ্পা সহ আসন্ন ক্রীড়াবিদদের সক্রিয়ভাবে প্রশিক্ষণ দিচ্ছেন। থাম্ব|শ্রী কান্তিরভা ইনডোর স্টেডিয়ামে ৯ই জুলাই, ২০১৯-তে স্বামী শ্রী আইয়াপ্পার সাথে শ্রীমতী প্রমিলা আইয়্প্পা
ময়মনসিংহ-১৭
ময়মনসিংহ-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
এশিয়া কাপের শতরানের তালিকা
ক্রিকেটে একজন খেলোয়াড় একটি ইনিংসে ১০০ বা ততোধিক রান সংগ্রহ করলে তিনি সেঞ্চুরি করেছেন বলে পরিসংখ্যান আকারে তুলে ধরা হয়। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক একদিনের আন্তর্জাতিক (ওডিআই) প্রতিযোগিতা হিসেবে এশিয়া কাপ নিয়মিতভাবে অনুষ্ঠিত হয়ে আসছে।
এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন পাকিস্তানের মঈন-উল-আতিক। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন।
পিকাসা
বর্তমানে এর ৩.৯ ভার্সন চলছে। এর সবচেয়ে বড় সুবিধা ফেস রিকগনিশেন সিস্টেম যা অনন্য। বর্তমানে এটি খুবই জনপ্রিয়। তাছাড়া এতে সহজেই ফটো এডিট করা যায় বলে সবার পছন্দ।
মজলিস পার্ক মেট্রো স্টেশন
মজলিস পার্ক মেট্রো স্টেশন দিল্লি মেট্রোর পিঙ্ক লাইনে অবস্থিত।
ইমিলি ওটাম
পরিচিতি
ওটাম ১৯৭৯ সালে ক্যালিফোর্নিয়াতে জন্ম নেন।চার বছর বয়সে তিনি ভায়োলিন বাজানো শুরু করেন।কলবার্ন স্কুল অব পারফরমিং আর্টে তিনি ভর্তি হন এর ছয় বছর পরে যেখানে তিনি পরীক্ষা চালাতে থাকেন ইম্প্রোভাইজেশন্যাল স্টাইলের বাজানোর সাথে যা তিনি করে নাইজেল কেনেডির মাধ্যমে অণুপ্রাণিত হয়ে।২০০৩ সালে তিনি বলেন যে তার খাওয়া ,ঘুম ও নিঃশ্বাস হলো তার নিজের রেকর্ডিং যা বেশি বড় ও বারাবার করা হচ্ছিল বলে মনে তার শিক্ষকরা।তিনি পরে স্কুল ছেড়ে দেন তার তাকে হয়রানি করা হচ্ছিল বলে। তিনি ব্লুমিংটনের ইন্ডিয়ানা তে সন্মানজনক ইন্ডিয়ানা ইউনিভার্সিটি স্কুল অব মিউজিকে পড়ার সুযোগ পান। কিন্তু ২ বছর পর তা ত্যাগ করেন তার অপ্রচলিত চুলের ধরন ও সঙ্গীত নিয়ে।২০০০ সালে তিনি তার নিজস্ব রেকর্ড লেবেল ট্রেইটর রেকর্ডস থেকে তার ক্ল্যাসিক্যাল ভায়োলিনের অ্যালবাম অন আ ডে বের করেন। ওটাম প্রথম পরিচিতি পান যখন কোর্টনি লাভ তার অ্যালবাম আমেরিকা’স সুইটহার্ট করার জন্য তাকে ফ্রান্সে নিয়ে আসেন।২০০৭ সালে ২২শে জানুয়ারি থেকে ১১ই আগস্ট পর্যন্ত তিনি ওফেলিয়াক ও আনলেসড অ্যালবাম প্রচারণার জন্য সারা ইউরোপ ভ্রমণ করেন। তিনি সে সময় জার্মানি, অস্ট্রিয়া,ইংল্যান্ড ও হল্যান্ড ভ্রমণ করেন।২০০৯ সালে আগস্টে মুক্তি পাওয়া ওটেপ ব্যান্ডের স্ম্যাশ দ্যা কন্ট্রোল মেশিনে অ্যালবামে ভায়োলিন বাজান। thumb|left|250px| ২০০৭ সালে তার ইউরোপ সফরে ইমিলি ওটাম
ব্যক্তিগত জীবন
তার মা একজন সেলাই শিল্পী ছিলেন ও সেজন্যই ওটাম তার নিজের পোশাক -পরিচ্ছদের পরিকল্পনা করেন অণুপ্রাণিত হয়ে।তিনি আরো কাপড় নেন ব্ল্যাডি ক্রাম্পেটের কাছ থেকে যিনি ভেকণার সদস্য ও যার নিজস্ব পোশাকের ব্যবসা আছে। ওটাম একজন নিরামিষভোজী।
নাচনমহল ইউনিয়ন
নাচনমহল বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
নাচনমহল ইউনিয়নের আয়তন ৩,৪১৮ একর।
প্রশাসনিক কাঠামো
নাচনমহল ইউনিয়ন নলছিটি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নাচনমহল ইউনিয়নের মোট জনসংখ্যা ১৩,৪৭০ জন। এর মধ্যে পুরুষ ৬,৩০১ জন এবং মহিলা ৭,১৬৯ জন। মোট পরিবার ৩,১০৩টি।
শিক্ষা
২০১১ সালের আদমশুমারি অনুযায়ী নাচনমহল ইউনিয়নের সাক্ষরতার হার ৫৯.৪%।
সোনার কেল্লা (উপন্যাস)
সোনার কেল্লা সত্যজিৎ রায়ের একটি গোয়েন্দা উপন্যাস, যা পরবর্তীকালে চলচ্চিত্র রূপ দেয়া হয়। ফেলুদা সিরিজের এই উপন্যাসটি ১৯৭১ সালে (১৩৭৮ বঙ্গাব্দ) শারদীয়া দেশ পত্রিকায় প্রথম প্রকাশিত হয়। পরে আনন্দ পাবলিশার্স প্রাঃ লিঃ ১৯৭১ সালে ডিসেম্বর মাসে ৮৬ পৃষ্ঠার গ্রন্থাগারে প্রকাশ করে। বইটির প্রচ্ছদ ও অলংকরণ করেন সত্যজিৎ রায় স্বয়ং। সোনার কেল্লায় লালমোহন বাবু'র(জটায়ু) চরিত্র প্রথম আত্মপ্রকাশ করে।
কাহিনী
এর কাহিনী গড়ে উঠেছে মুকুল নামে একটি জাতিস্মর বালককে কেন্দ্র করে। সুধীর ধরের ছেলে মুকুল ছয় বছর বয়সে পূর্বজন্মের স্মৃতিচারণ করতে থাকে। সোনার কেল্লার ছবি এঁকে মা-বাবাকে দেখায়। প্যারাসাইকলজিস্ট ডক্টর হাজরা মুকুলকে পরীক্ষা করে মুকুলের সঙ্গে পশ্চিম রাজস্থানে সোনার কেল্লার খোঁজে যেতে রাজি হন। সংবাদটি প্রকাশিত হওয়ার পর বর্মন এবং মন্দার বোস নামে দুজন দুষ্কৃতকারী আসল ডক্টর হাজরাকে পাহাড়ে ফেলে দিয়ে ছলে-কৌশলে মুকুলের বিশ্বাস অর্জন করে। বর্মন ডঃ হাজরার এবং বোস বিশ্বভ্রমণকারীর ছদ্মবেশ ধারণ করে। ইতোমধ্যে সুধীরবাবুর সন্দেহ হয় যে ছেলে মুকুল বিপদে পড়েছে। তিনি ফেলুদার (প্রদোষ মিত্র) সঙ্গে যোগাযোগ করেন। ফেলুদা মাসতুতো ভাই তোপ্‌সেকে (তপেশরঞ্জন মিত্র) নিয়ে যোধপুরে রওনা হয়ে যান। পথে লালমোহন বাবু'র সঙ্গে প্রথম আলাপ হয়। ফেলুদা, তোপ্‌সে এবং লালমোহনবাবু যোধপুরের সার্কিট হাউসে মুকুলের সঙ্গে ছদ্মবেশী ডঃ হাজরা এবং বোসের দেখা পান। বর্মন মুকুলকে সম্মোহন করে জানতে পারে সোনার কেল্লার অবস্থান জয়সলমীরে। ফেলুদাকে সাময়িকভাবে বোকা বানিয়ে বর্মন এবং বোস মুকুলকে নিয়ে জয়সলমীরের উদ্দেশ্যে রওনা হয়। এরপরে ফেলুদা তোপ্‌সে এবং লালমোহনবাবুকে নিয়ে নানা ঘটনা ও বাধা-বিপত্তির মধ্যে রহস্যের সমাধান করেন। আসল ডঃ হাজরার খোঁজ পাওয়া যায়। জয়সলমীরের সোনার কেল্লায় দুষ্কৃতকারী ধরা পড়ে। মুকুলকে ফেলুদা উদ্ধার করে। মুকুলও এই ঘটনাপ্রবাহে পুর্বস্মৃতি ভুলে যায়।
বারুহাস ইউনিয়ন
বারুহাস বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
ধারণা করা হয় উপমহাদেশে মুসলিম শাসনামলে এই অঞ্চলের আবিষ্কার হয়। তখন এই অঞ্চলে মধ্যপ্রাচ্য থেকে অনেক সাধু সন্ন্যাসীর আগমন ঘটে। মোঘল সম্রাট আকবরের শাসনামলে বারুহাস গ্রামে শাহ ইমাম (রহ) আসেন এবং পরবর্তী মোঘল সম্রাট জাহাঙ্গীর সরেজমিনে বাংলা পরিদর্শনে আসেন। এ সময় তিনি বারুহাস গ্রামের শাহ ইমাম (রহ)-এর সাথে সাক্ষাৎ করেন। শাহ ইমামকে সম্রাট জাহাঙ্গীর বারুহাস গ্রামে কয়েকটি পাকাঘর এবং একটি পুকুর খনন করে দিয়েছিলেন। যা ইমাম বাড়ি নামে পরিচিত। এভাবেই প্রাকৃতিক সৌন্দর্য এবং উর্বর কৃষিভূমি থাকায় আরবীয় বানিজ্যের সাথে চলনবিলের সংযোগ ঘটে। প্রায় ৪০০বছর পূর্বে চলনবিল এলাকার ভদ্রাবতী নদীর পাড়ে সনাতন বসতির এই অঞ্চলে ইয়েমেন থেকে আগত শেখগন প্রথম মুসলিম বসতি স্থাপন করেন।পরবর্তীতে নায়েব শেখ বাহারউদ্দিন বা "বারু শেখ" এর নামানুসারে এই অঞ্চলের নাম হয় "বারুহাস"। লোকমুখে শোনা যায় রানী ভবানীর শাসনের হাত থেকেও শেখগন এই অঞ্চল রক্ষা করেছিলেন যাতে রানীর শাসন ভদ্রাবতীর ওপারে পশ্চিমে নাটোর পর্যন্তই সীমাবদ্ধ থাকে। ব্রিটিশ শাসনামলে তাদের প্রস্তাব প্রত্যাখ্যান করা বিদ্রোহী শেখদের অপসারন করে দেলোয়ার খান চৌধুরীকে মহালের জমিদার নিযুক্ত করেন। ইমাম বাড়ি, বারুহাসের জমিদার বাড়ি ও বেহুলার কুয়া সহ অনেক ইতিহাসের সাক্ষী এই বারুহাস।
নূর আল-শাম
নূর আল-শাম (Noor Al-Sham); (Arabic قناة نور الشام, আক্ষরিক অনুবাদ "ভান আলো" হল একট হল ২০১১ সালের ৩১ জুলাই তারিখ থেকে প্রতিষ্ঠিত দামেস্ক, সিরিয়া ভিত্তিক রাষ্ট্র কর্তৃক পরিচালিত একটি ধর্মীয় স্যাটেলাইট টেলিভিশন স্টেশন।
চ্যানেলটি সানা অনুযায়ী, "ইসলাম ও তার আইনি নিয়ম কানুনের একটি বিস্তৃত এবং প্রকৃত বোঝা বহন করতে ইচ্ছুক"।
রবিন হুড (২০১০-এর চলচ্চিত্র)
রবিন হুড ২০১০ সালে মুক্তি পাওয়া ব্রিটিশ-মার্কিন চলচ্চিত্র। এটি কিংবদন্তি রবিন হুডের গল্প অবলম্বনে তৈরি, এটি পরিচালনা করেন রিডলি স্কট এবং শ্রেষ্ঠাংশে অভিনয় করেন রাসেল ক্রাউয়ি, কেইট ব্লানকেট, উইলিয়াম হার্ট, মার্ক স্ট্রং, মার্ক এডি প্রমুখ। এটি ১২ ই মে ২০১০ এ যুক্তরাজ্য ও আয়ারল্যান্ডসহ মোট ১২ টি দেশে মুক্তি পায়। চলচ্চিত্রের বক্স অফিস ৩২০ মিলিয়ন ডলারেরও অধিক আয় করে।
কুশীলব
প্রমুখ।
বক্স অফিস
চলচ্চিত্রটি মুক্তির প্রথম সপ্তাহে যুক্তরাজ্যে ৫,৭৫০,৩৩২ ইউরো আয় করে, যা আয়রন ম্যান ২ কেও ছাড়িয়ে যায় এবং যুক্তরাষ্ট্রে আয় করে ৩৬,০৬৩,৩৮৫ মার্কিন ডলার। এটি যুক্তরাজ্যে মোট ১৫,৩৮১,৪১৬ ইউরো, যুক্তরাষ্ট্রে ১০৪,৫১৬,০০০ মার্কিন ডলার এবং বিশ্বব্যাপী মোট ৩২১,৬৬৯,৭৪১ মার্কিন ডলার আয় করে।
কুনুরী রেলওয়ে স্টেশন
কুনুরি রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের বীরভূম জেলার পারিশার, কুনুরিতে রাজ্য সড়ক ৬ এর পাশে অবস্থিত।
ইতিহাস
অন্ডাল-সাঁইথিয়া শাখা লাইন ১৯১৩ সালে নির্মিত হয়। কাজোরাগ্রাম রেলওয়ে স্টেশন সহ অন্ডাল-পান্ডবেশ্বর অংশের বিদ্যুতায়ন ২০১০-১১ সালে সম্পন্ন হয় এবং পাণ্ডবেশ্বর-সাইথিয়া রুট ২০১৬ সালে সম্পন্ন হয়।
মাঠ (কৃষি)
ডান|থাম্ব|300x300পিক্সেল| স্পেনের [[কার্ডেজনে সূর্যমুখীর মাঠ (২০১২)]] কৃষিতে, একটি মাঠ হল জমির এমন একটি ক্ষেত্র, যা আবদ্ধ বা অন্যথায় কৃষি উদ্দেশ্যে যেমন ফসল চাষের জন্য বা প্যাডক বা অন্যান্য পশুপালের জন্য ঘের হিসাবে ব্যবহৃত হয়। পতনশীল বা আবাদযোগ্য জমি হিসাবে একটি মাঠ থাকতে পারে।
অনেক খামারে একটি মাঠের সীমানা থাকে যা সাধারণত গাছপালা এবং গুল্মের একটি ফালা দিয়ে গঠিত, বন্যজীবনের বেঁচে থাকার জন্য প্রয়োজনীয় আচ্ছাদন ও খাদ্য সরবরাহ করে। দেখা গেছে যে এই সীমানাগুলির ফলে এই অঞ্চলে বিভিন্ন ধরনের প্রাণী এবং গাছপালা বৃদ্ধি পেয়েছে তবে কিছু কিছু ক্ষেত্রে ফসলের ফলনও হ্রাস পেয়েছে।
প্যাডক
থাম্ব| [[ঘূর্ণনশীল চারণের জন্য চারণভূমিটি প্যাডকগুলোর মধ্যে বিভক্ত রয়েছে, প্রতিটিতে স্বল্প সময়ের জন্য চারণ করে।]] বাম|থাম্ব| [[নিউজিল্যান্ড|নিউজিল্যান্ডের একট প্যাডকে একটি কালো ভেড়া রয়েছে যার পটভূমিতে লেক রোটারুয়া ও রয়েছে।]] অস্ট্রেলিয়ান এবং নিউজিল্যান্ডের ইংরেজিতে যে কোনও কৃষিক্ষেত্রকে প্যাডক বলা যেতে পারে, বিশেষত ভেড়া বা গরু রাখার জন্য। যদি স্টক সেখানে চারণ করা হয সে স্থানটিকে রান বলা যেতে পারে, যেমনঃ ভেড়া চালানো ;গবাদি পশু চালানো । পশুপালনে প্যাডক শব্দটি আরও বিশেষভাবে ব্যবহৃত হয় যা এমন একটি ব্যবস্থাকে বোঝায় যেখানে চারণভূমিকে ছোট ছোট অঞ্চলে বিভক্ত করা হয়েছে। উক্ত স্থানে প্যাডক এবং স্টক স্বল্প সময়ের জন্য চরে থাকে। ৬ বা ১১ টি প্যাডককে ঘুরিয়ে ঘুরিয়ে চারণ করা যায় এমনভাবে প্যাডকগুলোর চারণ পদ্ধতি তৈরি করা যেতে পারে।
একটি প্যাডক সাধারণত তার দিয়ে বেড়া দেওয়া হয়ে থাকে এবং প্রায়শই তার প্রাকৃতিক সীমানা দ্বারা সংজ্ঞায়িত হয়, বা অন্যথায় স্বতন্ত্র হিসাবে বিবেচিত হয়। ব্যাক প্যাডক একটি ছোট ক্ষেত্র যা ফার্ম হাউস থেকে দূরে অবস্থিত যা সম্ভবত কম মানের জমি। উত্তর আমেরিকা এবং যুক্তরাজ্যে এর সমতুল্য ধারণাটি হলচারণভূমি ।
উত্তর আমেরিকাতে একটি নতুন ধরনের নিবিড় চাষাবাদের উন্নতি সাধিত হয়েছে যেখানে একটি চারণভূমিকে ছোট ছোট অংশে(১ একরের মত হতে পারে) বিভক্ত করা হয়েছে যাকে প্যাডক বলে। যাকে বৈদ্যুতিক বেড়া দিয়ে সীমানা করে দেওয়া হয়েছে এবং প্রতিটিকে ১ দিনের জন্য ব্যাপকভাবে চারণ করা হয় এবং তারপর এটিকে ৮০ দিন বা তারো বেশি সময়ের জন্য বিশ্রাম দেওয়া হয়।
বিরাজিত সিনহা
প্রারম্ভিক জীবন এবং কর্মজীবন
বিরাজিত সিনহা ১৯৬৯ সালে ১৭ বছর বয়সে ছাত্র রাজনীতিতে যোগ দেন এবং ১৯৭২ সাল থেকে ভারতীয় জাতীয় কংগ্রেসের সক্রিয় সদস্য ছিলেন। তিনি ১৯৭৮ সালে ত্রিপুরা রাজ্য যুব কংগ্রেসের সভাপতি নিযুক্ত হন এবং ১৯৯০ সাল পর্যন্ত দায়িত্ব পালন করেন। তিনি ১৯৮৮ থেকে ১৯৯৩ সাল পর্যন্ত ত্রিপুরায় ক্যাবিনেট মন্ত্রী হিসেবেও দায়িত্ব পালন করেন। ভারতীয় যুব কংগ্রেসের জাতীয় কাউন্সিল এবং সর্বভারতীয় কংগ্রেস কমিটির সদস্যপদ সহ ভারতীয় জাতীয় কংগ্রেসে তিনি বেশ কয়েকটি নেতৃত্বের ভূমিকা পালন করেছিলেন।
তিনি প্রথম ১৯৮৮ সালে ত্রিপুরা বিধানসভার সদস্য হিসাবে নির্বাচিত হন এবং ১৯৮৮ থেকে ১৯৯৩ সাল পর্যন্ত মন্ত্রিপরিষদ মন্ত্রী ছিলেন। তিনি আবার ১৯৯৮ সালে নির্বাচিত হন এবং ১৯৯৮ থেকে ২০০০ সাল পর্যন্ত ত্রিপুরা বিধানসভায় বিরোধী দলের উপনেতা ছিলেন। ২০০৩ সালের বিধানসভা নির্বাচনে তিনি রাজ্য কংগ্রেসের সভাপতি এবং কংগ্রেসের মুখ্যমন্ত্রী পদের প্রার্থী ছিলেন যেখানে তিনি তার আসন থেকে পুনরায় নির্বাচিত হন কিন্তু দল সংখ্যাগরিষ্ঠতা পেতে পারেনি।
২০০৮ বিধানসভা নির্বাচন ২০১৩ বিধানসভা নির্বাচনে, তিনি কৈলাশহর কেন্দ্রের প্রতিনিধিত্ব করার জন্য পুনরায় নির্বাচিত হন। তিনি ৯ জানুয়ারী ২০১৫ এ ত্রিপুরা প্রদেশ কংগ্রেস কমিটির সভাপতি নিযুক্ত হন।
তিনি আবার ২০২১ সালে ত্রিপুরা প্রদেশ কংগ্রেস কমিটির সভাপতি হিসেবে নিযুক্ত হন এবং একমাত্র রাজ্য নেতা হিসেবে ৩ মেয়াদে ত্রিপুরা প্রদেশ কংগ্রেস কমিটির সভাপতির দায়িত্ব পান।
২০২৩ সালের বিধানসভা নির্বাচনে তিনি কৈলাশহর থেকে প্রতিদ্বন্দ্বিতা করেছিলেন এবং বিজেপি প্রতিদ্বন্দ্বীর বিরুদ্ধে ৯৬৮৬ ভোট পেয়ে জয়ী হন এবং নির্বাচনী এলাকা থেকে রেকর্ড করা সর্বোচ্চ ব্যবধানে জয়লাভ করেন। তিনি ষষ্ঠ মেয়াদে কৈলাশহরের প্রতিনিধিত্ব করছেন, যা একজন ব্যক্তির দ্বারা নির্বাচনী এলাকার সর্বোচ্চ সংখ্যক প্রতিনিধিত্বও।
দেশ পরিদর্শন : ১৯৮৩ সালে ওমান সফর করেন (আন্তর্জাতিক যুব উৎসবে যোগ দিতে ভারতীয় প্রতিনিধি দলের সদস্য হিসেবে), ১৯৮৫ সালে চীন সফর করেন (আন্তর্জাতিক যুব উৎসবে যোগ দিতে ভারতীয় প্রতিনিধি দলের সদস্য হিসেবে)
অন্যান্য কাজকর্ম
বিরাজিত সিনহা বিভিন্ন সামাজিক কর্মকান্ডের সাথে জড়িত। তিনি আশ্রয়-এর প্রতিষ্ঠাতা সভাপতি - একটি নিবন্ধিত সামাজিক স্বেচ্ছাসেবী সংস্থা যা স্বাস্থ্যসেবা, কল্যাণ এবং জাতীয় উন্নয়নের কর্মসূচির ক্ষেত্রে কাজ করে। তিনি গ্রামীণ এবং প্রত্যন্ত উপজাতীয় এলাকায় স্বাস্থ্য শিবির এবং রক্তদান শিবিরের সাথেও জড়িত। তিনি জাতীয় সংহতি ও সাম্প্রদায়িক সম্প্রীতি প্রচার করে এমন একটি জাতীয় ভিত্তিক সংস্থা জাতীয় সংহতি কমিটির সহ-সভাপতি। ত্রিপুরায় সাম্প্রদায়িক সম্প্রীতিতে অসামান্য অবদানের জন্য তিনি ২০০০ সালে রাষ্ট্রীয় একতা পুরস্কারে ভূষিত হন।
আল জুলফি
ভূগোল
আল জুলফি নাজদের উত্তর-মধ্য অঞ্চলে এবং শায়াব সামান্নের (সামান ভ্যালি) দক্ষিণে অবস্থিত, যা জুলফির দীর্ঘতম উপত্যকা। এটি এর উত্তর ও পশ্চিমে বালির টিলা দ্বারা বেষ্টিত, যা স্থানীয়ভাবে আল-থোয়ার বালুকণা নামে পরিচিত। আল-সাবালহ উডস শহরের উত্তরে অবস্থিত। আল জুলফির পাশেই রয়েছে আল-কসর রেইন হ্রদ (বা বোহিরাত আল-কাসার), যা শহরের একটি সরকারী অংশ হিসাবে বিবেচিত হয়।
কাতারের ভূগোল
কাতার পারস্য উপসাগর এবং সৌদি আরবের সীমান্তবর্তী খনিজ তেলের বৃহত্তর উৎসের নিকটে কৌশলগত অবস্থানে অবস্থিত পূর্ব আরবের একটি উপদ্বীপ। আরব উপদ্বীপ থেকে শুরু করে উত্তরে পারস্য উপসাগরে ভিতরে প্রায় ১৬০ কিলোমিটার (৯৯ মাইল) পর্যন্ত বিস্তৃত উপদ্বীপ কাতারের আয়তন ১১,৪৩৭ বর্গ কিমি (৪,৪১৬ বর্গ মাইল)।
এর প্রস্থ ৫৫ থেকে ৯০ কিলোমিটার (৩৪ থেকে ৫৬ মাইল), ভূভাগটি মূলত সমতল (সর্বোচ্চ বিন্দু ১০৩ মিটার [৩৩৮ ফুট]) এবং প্রস্তরময়। উল্লেখযোগ্য বৈশিষ্ট্যগুলির মধ্যে রয়েছে উপকূলীয় নোনা পানি শুকিয়ে সৃষ্ট গর্ত, পশ্চিম উপকূল বরাবর উঁচু চুনাপাথরের গঠন (দুখান অ্যান্টিক্লাইন) যার নীচে দুখান তেলক্ষেত্র রয়েছে এবং দক্ষিণ পূর্বাঞ্চলীয় পারস্য উপসাগরের খাঁড়ি যা স্থানীয় ইংরেজি ভাষীদের কাছে অন্তর্দেশীয় সমুদ্র হিসাবে পরিচিত খাওর আল উদয়দকে ঘিরে প্রচুর বালিয়াড়ি।
সাধারণ টপোগ্রাফি
কাতার উপদ্বীপ নিম্ন-অধিশয়িত। এর আকৃতিটি কাতার খিলানের পৃষ্ঠতল প্রকাশ করে, এটি আরব প্লেটের অন্যতম বৃহত্তম কাঠামোগত বৈশিষ্ট্য। এটি আউটক্রপিং চুনাপাথরের ভাঙ্গা নুড়ি এবং আলগা বালু দ্বারা ঢাকা। পূর্বে দিকের পৃষ্ঠতল সূক্ষ্ম দানাদার ধূলিকণায় আবৃত মসৃণ সমভূমি। উপদ্বীপের দক্ষিণ ও দক্ষিণ-পশ্চিমাঞ্চলে মূলত বালিয়াড়ি এবং লবণাক্ত ফ্ল্যাট রয়েছে। পশ্চিম কাতারের দুখান অঞ্চলের নিকটবর্তী এবং উত্তর-পূর্ব উপকূলে জাবাল ফুওয়াইরেতে পার্বত্য এলাকা ('জাবাল' নামে পরিচিত) দেখা যায়। জাবাল নাখশ দুখনের দক্ষিণে একটি উল্লেখযোগ্য পর্বতমালা এবং এখানে জিপসামের খনি রয়েছে।
দুখান সবখা নামে পরিচিত একটি সবখা (লবণ-ফ্ল্যাট) বাস্তুতন্ত্র পশ্চিম কাতারের দুখানের উত্তরাঞ্চলে দেখা যায়। পারস্য উপসাগরের বৃহত্তম অভ্যন্তরীণ সবখা হিসাবে বিবেচিত এই সবখা প্রায় ২০ কিলোমিটার পর্যন্ত বিস্তৃত এবং এর আয়তন ৭৩ বর্গ কিলোমিটার এবং প্রস্থ ২ থেকে ৪ কিলোমিটার এবং গভীরতা ৬ থেকে ৭ মিটার। এটি সমুদ্রপৃষ্ঠ থেকে ছয় মিটার নীচে অবস্থিত এবং কাতারের সর্বনিম্ন বিন্দু। সমীক্ষা থেকে ধারণা করা হয় যে সবখা প্রায় ৩ কিলোমিটার উত্তরের জেকরিত উপসাগর থেকে লোনা পানি দ্বারা পূর্ণ হয়।
জলবায়ু
দীর্ঘ গ্রীষ্মকালে (মে থেকে সেপ্টেম্বর) তীব্র তাপ এবং পর্যায়ক্রমিক শুষ্কতা এবং আর্দ্রতা বিরাজ করে এবং তাপমাত্রা পৌঁছে। নভেম্বর থেকে এপ্রিল পর্যন্ত তাপমাত্রা মাঝারি থাকে, এপ্রিল মাসে তাপমাত্রা সর্বোচ্চ ৩৯ ডিগ্রি সেলসিয়াস (১০২ ডিগ্রি ফারেনহাইট) ও জানুয়ারিতে সর্বনিম্ন ৭ ° ডিগ্রি সেন্টিগ্রেড (৪৫ ডিগ্রি ফারেনহাইট) থাকে। বৃষ্টিপাত নগণ্য প্রতি বছর গড়ে মাত্র ১০০ মিমি (৩.৯ ইঞ্চি) এবং তা শীত কালের সংক্ষিপ্ত সময়ে সীমাবদ্ধ থাকে, এসময় কখনো কখনো ভারী ঝড় বয়ে যায় যা প্রায়শই ছোট ছোট নালা এবং সাধারণত শুকনো ওয়াদেতে বন্যা বয়ে আনে।
আকস্মিক ভয়ঙ্কর ধূলি ঝড় মাঝে মধ্যে উপদ্বীপে বয়ে যায় এবং অন্ধকার নেমে আসে, বাতাসের ঝাপটায় ক্ষয়ক্ষতি ঘটে এবং সাময়িকভাবে যোগাযোগ ও অন্যান্য সেবা ব্যাহত হয়।
বৃষ্টিপাতের অভাব এবং সীমিত ভূগর্ভস্থ পানি যার বেশিরভাগই খনিজ পদার্থের পরিমাণ এত বেশি যে এটি পানের বা সেচের পক্ষে অনুপযুক্ত। জনসংখ্যা সীমাবদ্ধতা এবং কৃষিক্ষেত্র ও শিল্প উন্নয়নের প্রসার নিষ্কাশন প্রকল্প শুরু না হওয়া পর্যন্ত দেশটি সহায়তা করতে পারে। যদিও ভূগর্ভস্থ উৎস থেকে পানি সরবরাহ অব্যাহত রয়েছে তবে বেশিরভাগ পানি সমুদ্রের পানি বিশোধন করে পাওয়া যায়।
উদ্ভিদকুল
যদিও দেশের বেশিরভাগ অংশ বালির মরুভূমি দ্বারা গঠিত তবে দেশের একটি ছোট অংশে বিভিন্ন ধরনের উদ্ভিদ অঞ্চল রয়েছে সেখানে গাছ, নলখাগড়া এবং তেঁতুল, ফ্রেগমিটস এবং জায়ফল এর মতো গুল্ম জাতীয় উদ্ভিদ জন্মে। এই অঞ্চলগুলির বেশিরভাগ পূর্ব উপকূলের কাছাকাছি অবস্থিত। উদ্ভিদ বৃদ্ধির অন্তর্নিহিত সীমাবদ্ধ কারণ হলো পানির সহজলভ্যতা। কিছু ভৌগোলিক বৈশিষ্ট্য এই পানি সংকটকে আংশিকভাবে প্রশমিত করে যেমন রওদা যা মাটির পৃষ্ঠের উপরে পাওয়া বড় ডিপ্রেশন, এটি ভূগর্ভস্থ সিক্ত শিলাস্তরকে পুনরায় পূর্ণ হতে সহায়তা করে। যেহেতু এই স্থানগুলি অগভীর ভূগর্ভস্থ পানির সর্বাধিক সহজলভ্য উৎস হিসাবে গঠিত তাই এগুলিতে প্রচুর পরিমাণে বন্য গাছপালা জন্মে।
দক্ষিণে ভূগর্ভস্থ পানির পরিমাণ খুব কম তাই কাছাকাছি পাহাড় এবং রাওদা থেকে পৃষ্ঠগড়ানো পানি দ্বারা পূর্ণ ওয়াদিতে (শুকনো নদীর উপত্যকা) মধ্যে গাছপালা বেড়ে উঠতে দেখা যায়।
প্রাণিকুল
কাতারে ২১ প্রজাতির স্তন্যপায়ী প্রাণী নথীভুক্ত করা হয়েছে। আরবীয় অরেক্স এবং আরবীয় গজেল (আরবীয় হরিণ) এর মতো বৃহৎ স্থল স্তন্যপায়ী প্রাণীরা সংরক্ষিত প্রাণী এবং এদের প্রাকৃতিক সংরক্ষণাগারে রাখা হয়। আরবীয় গজেল হলো কাতারের একমাত্র স্থানীয় গজেল প্রজাতি এবং স্থানীয়ভাবে এটি 'রিম' হিসাবে পরিচিত।
পারস্য উপসাগরে কাতারের আঞ্চলিক সমুদ্র সীমা সামুদ্রিক জীবে সমৃদ্ধ। ফুওয়াইরিত থেকে রাস লাফান তটরেখায় সামুদ্রিক কচ্ছপ বাসা বাঁধে। পরিবেশ মন্ত্রণালয় (এমএমই) তাদের সংরক্ষণ নিশ্চিত করতে বসত এলাকায় নিয়মিত পাহারা দেয়।
ডুগং দেশের উপকূলে সমবেত হওয়ার জন্য পরিচিত। ১৯৮৬ এবং ১৯৯৯ সালে পারস্য উপসাগরীয় অঞ্চলে একটি সমীক্ষা চলাকালে কাতারের পশ্চিমে সর্বকালের বৃহত্তম সমাবেশ দেখা যায় যাতে ৬০০ টিরও বেশি ডুগং ছিল।
আয়তন ও স্থল সীমানা
কাতারের একটি মাত্র দেশের সাথে স্থল সীমান্ত রয়েছে। এটি হলো দক্ষিণে সৌদি আরবের সাথে। সৌদি আরবের সাথে সীমানাটি ১৯৬৫ সালে স্থিরীকৃত হয়েছিল তবে কখনও সীমা নির্দশ করা হয়নি। কাতারের উত্তর-পশ্চিম উপকূল বাহরাইনের মূল দ্বীপপুঞ্জ থেকে ৩০ কিলোমিটার (১৯ মাইল) এরও কম দূরত্বে, আর বাহরাইনের ছোট হাওয়ার দ্বীপপুঞ্জ কাতারের উক্ত উপকূল থেকে মাত্র ১.৪ কিমি (০.৮ মাইল) দূরে অবস্থিত। উপদ্বীপের উত্তরতম বিন্দু হলো রাস রাকান।
সামুদ্রিক দাবি
সংলগ্ন এলাকা:
একচেটিয়া অর্থনৈতিক অঞ্চল: দ্বিপক্ষীয় চুক্তি বা মধ্য রেখা দ্বারা নির্ধারিত আঞ্চলিক সমুদ্র:
দ্বীপ
কাতারের অন্তর্ভুক্ত দ্বীপগুলির মধ্যে সবচেয়ে গুরুত্বপূর্ণ দ্বীপ হলো হালুল। এটি দোহার প্রায় ৯০ কিলোমিটার (৫৬ মাইল) পূর্বে অবস্থিত, এটি পার্শ্ববর্তী সমুদ্রতীরাতিক্রান্ত ক্ষেতগুলি থেকে প্রাপ্ত তেলের সংরক্ষণাগার এবং মালবোঝাই টার্মিনাল হিসাবে কাজ করে। পশ্চিম উপকূলের অনতিদূরের হাওয়ার ও সংলগ্ন দ্বীপপুঞ্জ কাতার এবং বাহরাইনের মধ্যে একটি অঞ্চলীয় বিবাদের বিষয়।
সম্পদ ও ভূমির ব্যবহার
২০১১ সালের হিসাব মতে মোট ভূমি ৫.৬% কৃষিজমি। আবাদী জমি ১.১%, স্থায়ী ফসলী জমি ০.২% এবং স্থায়ী তৃণক্ষেত্র ৪.৬%। ৯৪.৪% জমি অন্যান্য কাজে ব্যবহৃত হয়। ২০০৩ সালে সেচযুক্ত জমি ছিল ১২৯.৪ বর্গ কিমি (৫০.০ বর্গ মাইল)।
ভূতত্ত্ব এবং খনিজ সম্পদ
কাতারের বেশিরভাগ পৃষ্ঠতল সিনোজোয়িক স্তরে অবস্থিত। এই স্তরে প্রচুর খনিজ সম্পদ রয়েছে, যার বেশিরভাগ এখনও আহরণ করা যায়নি যেমন চুনাপাথর এবং কাদামাটি। মধ্য ইওসিন যুগে গঠিত ঊর্ধ্ব দাম্মাম সর্বাধিক উত্কৃষ্ট পৃষ্ঠ স্তর। এটি চুনাপাথর এবং ডলোমাইট দ্বারা গঠিত হয়। উপদ্বীপের সতেজ ভূগর্ভস্থ পানির সর্বাধিক উল্লেখযোগ্য উৎস সমন্বিত কাতারের উত্তরাঞ্চল মূলত উম্মে এরর রাদুমা গঠন এবং রাস গঠন থেকে যথাক্রমে প্যালিওসিন এবং নিম্ন ইওসিন সময়কালে ঘটে। মেসোজোয়িক স্তর খনিজ তেল ধারণ করার সবচেয়ে গুরুত্বপূর্ণ স্তর। ১৯৪০ সালে জুরাসিক আমলে গঠিত আরবে প্রথম অপরিশোধিত তেলের খনি আবিষ্কৃত হয়।
রাজনৈতিক এবং মানবীয় ভূগোল
কাতারের রাজধানী দোহা মধ্য পূর্ব উপকূলে একটি সুদূরপ্রসারী (যদিও অগভীর) বন্দরের নিকট অবস্থিত। অন্যান্য বন্দরের মধ্যে রয়েছে উম্মে সাইদ, আল খাওয়ার এবং আল ওয়াকরাহ। কেবলমাত্র দোহা এবং উম্মে সাইদ বাণিজ্যিক জাহাজ পরিচালনা করতে সক্ষম, তবে আল খাওয়ারের উত্তরে রাস লাফান শিল্প নগরীতে একটি বড় বন্দর এবং প্রাকৃতিক গ্যাস পূর্ণ করার জন্য একটি টার্মিনাল নির্মানের পরিকল্পনা নেওয়া হয়েছে। যেখানে চ্যানেলগুলি খনন করা হয়নি সেখানে প্রবাল প্রাচীর এবং অগভীর উপকূলীয় পানি জাহাজ চলাচলের পক্ষে অসুবিধাজনক।
দোহা দেশের রাজধানী এবং প্রধান প্রশাসনিক, বাণিজ্যিক এবং ঘনজনবসতীপূর্ণ কেন্দ্র। ১৯৯৩ সালে এখানে প্রায় ১,০০০ কিলোমিটার (৬২০ মাইল) পাকা সড়ক নির্মান করা হয় যার ফলে দোহা অন্যান্য শহর ও উন্নত স্থানের সাথে যুক্ত হয়। দোহা আন্তর্জাতিক বিমানবন্দরে প্রায় ৪,৫০০ মিটার (১৪,৮০০ ফুট) মূল রানওয়ে রয়েছে যেখানে সকল ধরনের বিমান অবতরণ করতে সক্ষম।
ঐতিহাসিকভাবে কাতারে বসতীর উপস্থিতি মূলত বিশুদ্ধ ভূগর্ভস্থ পানির উপস্থিতি দ্বারা নির্ধারিত হয়। অগভীর ভূগর্ভস্থ পানির সাথে অবনমিত রাউদা সাধারণত উপদ্বীপের সবচেয়ে জনপ্রিয় বসতীর জায়গা। কাতারের দক্ষিণে যেখানে ভূগর্ভস্থ পানির সীমাবদ্ধতা খুব বেশি সেখানে বসতি স্থাপনের কাজটি বেশিরভাগক্ষেত্রে কাছাকাছি পাহাড় এবং রাওদা থেকে পৃষ্ঠগড়ানো পানি দ্বারা সিক্ত ওয়াদিতে (শুকনো নদীর উপত্যকা) সীমাবদ্ধ।
পরিবেশগত চুক্তি
কাতার বর্তমানে নিম্নলিখিত আন্তর্জাতিক পরিবেশগত চুক্তির পক্ষে রয়েছে:
রাষ্ট্রীয় অতিথি ভবন যমুনা
রাষ্ট্রীয় অতিথি ভবন যমুনা বাংলাদেশে সফরে আসা বিদেশি রাষ্ট্রপ্রধানদের জন্য সরকারি অতিথি ভবন। এটি ঢাকার রমনা থানায় অবস্থিত।
ইতিহাস
২০০৫ সালে যমুনা অতিথি ভবনে ঢাকায় অনুষ্ঠিত সার্ক সম্মেলনে আগত রাষ্ট্রপ্রধানদের বৈঠক অনুষ্ঠিত হয়। ২০০৮ সালের নির্বাচনের পর ২০০৯ সালে গণভবন সংস্কারের সময় প্রধানমন্ত্রী শেখ হাসিনা রাষ্ট্রপ্রধান হিসেবে নিরাপত্তার জন্য তাঁর নিজস্ব বাসভবন থেকে যমুনা অতিথি ভবনে স্থানান্তরিত হন।
মাজদি সিদ্দিক
মাজদি আব্দুল্লাহ সিদ্দিক (مجدي صديق, Majdi Siddiq; জন্ম: ৩ সেপ্টেম্বর ১৯৮৫; মাজদি সিদ্দিক নামে সুপরিচিত) হলেন একজন সৌদি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলেন।
মাজদি ২০০৪ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৫৯ ম্যাচে ৪টি গোল করেছেন।
প্রারম্ভিক জীবন
মাজদি আব্দুল্লাহ সিদ্দিক ১৯৮৫ সালের ৩রা সেপ্টেম্বর তারিখে সৌদি আরবের রিয়াদে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০০৪ সালের ১৩ই ফেব্রুয়ারি তারিখে, ১৮ বছর, ৫ মাস ও ১০ দিন বয়সে, ডান পায়ে ফুটবল খেলায় পারদর্শী মাজদি বাহরাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি কাতার ২–০ গোলের ব্যবধানে জয়লাভ করেছিল। কাতারের হয়ে অভিষেকের বছরে মাজদি সর্বমোট ২ ম্যাচে ১টি গোল করেছেন।
কাহালগাঁও সুপার থার্মাল পাওয়ার স্টেশন
জ্বালানি
বিদ্যুৎ কেন্দ্রটিতে জ্বালানি হিসাবে মহানদী কয়লা ক্ষেত্রের কয়লা ব্যবহার করা হয়। বিদ্যুৎ কেন্দ্রে কয়লা সরবরাহের জন্য মহানদী কোল ফিল্ডস লিমিটেডের সঙ্গে সংস্থার জ্বালানি সরবরাহ চুক্তি রয়েছে।
উৎপাদন ক্ষমতা
বিদ্যুৎ কেন্দ্রটির মোট ২,৩৪০ মেগাওয়াট বিদ্যুৎ উৎপাদন ক্ষমতা রয়েছে। কেন্দ্রটি ৩০০ মেগাওয়াট বিদ্যুৎ উৎপাদন সক্ষম বিশিষ্ট ২ টি ইউনিট এবং ৫০০ মেগাওয়াট বিদ্যুৎ উৎপাদন সক্ষম বিশিষ্ট ৩ ইউনিট নিয়ে গঠিত।
থাথা
থাথা বা থাথি (ইংরেজি - দাড়ি বন্ধনী) হ'ল এক ধরণের কাপড়, যা কিছু শিখ তাদের দাড়ি ঠিক করার জন্য ব্যবহার করেন। এটি ব্যবহার করা হয় চুলের স্প্রে যেমন টাফ্ট, ফিক্সো, সুইফট বা জল বা তেল দিয়ে স্প্রে করার পরে। অনেক গোঁড়া শিখ শ্রদ্ধার চিহ্ন হিসাবে খোলা দাড়ি রাখতে পছন্দ করেন, তবে কিছু আধুনিক শিখ পরিষ্কার-পরিচ্ছন্নতা এবং চেহারার জন্য বা এমনকি প্রতিরক্ষা বা পুলিশিংয়ের মতো কাজের প্রকৃতির জন্য দাড়ি বাঁধতে পছন্দ করেন। এর মধ্যে হেয়ার স্প্রে বা দাড়ি স্প্রে দিয়ে স্প্রে করা হয়, তারপরে এটি রাবার বা দাড়ির পিন দিয়ে বেঁধে দেওয়া হয়। চিবুকের উপর একটি থাথি বেঁধে রাখা হয় এই প্রক্রিয়াটি ৩০ মিনিট থেকে এক ঘন্টা সময় নেয়। শিখ ধর্মে চুল কাটা অননুমোদিত। তাই দাড়ি কাটাও অনুমোদিত নয়। বর্তমানে বেশিরভাগ শিখ যারা দাড়ি কাটে না তারা তাদের দাড়ির চুল টাগ বা সেট করার জন্য হেয়ার রাবারব্যান্ড বা হেয়ার জেল ব্যবহার করে। সংক্ষেপে শুধুমাত্র চুল কাটা (একইরকমভাবে দাড়ি) নিষিদ্ধ। কাটা দাড়ি এবং কাটা চুল কীভাবে রাখা হয় তার নির্দিষ্ট নিয়ম শিখধর্মে রয়েছে। এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়। শিখ ধর্মে চুল না কাটা বা রাখার স্বীকৃত উপায় হ'ল পুরুষদের জন্য পাগড়ি এবং মহিলাদের জন্য ব্রেইড বা পাগড়ি বেছে নিতে হয়। একইভাবে এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়। কিছু শিখের মতে খোলা বনাম স্থির দাড়ির প্রশ্নটি বিতর্কের যোগ্য হিসাবে দেখা হয় না; তারা যুক্তি দেখান যে শিখগুরু গোবিন্দ সিং শিখদের চুল কাটা নিষেধ করেছেন এবং তারা ভালভাবে থাথা দিয়ে দাড়ি বেঁধে রেখে তাদের ধর্মীয় নিয়ম বজায় রাখে।
হেনরি আর্মস্ট্রং
হেনরি জ্যাকসন জুনিয়র (Henry Jackson Jr. ১২ই ডিসেম্বর, ১৯১২ – ২৪শে অক্টোবর, ১৯৮৮) একজন মার্কিন পেশাদারী মুষ্টিযোদ্ধা ছিলেন। তিনি পেশাদারী মুষ্টিযুদ্ধে বিশ্ব চ্যাম্পিয়ন ছিলেন। তিনি হেনরি আর্মস্ট্রং (Henry Armstrong) নামে লড়তেন। আর্মস্ট্রং ফেদারওয়েট, লাইটওয়েট ও ওয়েল্টারওয়েট এই তিন শ্রেণীতেই জয়লাভ করা মুষ্টিমেয় কয়েকজন যোদ্ধার মধ্যে একজন। তিনি মোট ১৯ বার তার ওয়েল্টারওয়েট শিরোপাটি প্রতিরক্ষা করেন।
দ্য রিং সাময়িকপত্রটি তাকে ১৯৩৭ সালে বছরের সেরা মুষ্টিযোদ্ধা খেতাব দেয়। ১৯৪০ সালে বক্সিং রাইটার্স অ্যাসোসিয়েশন অফ আমেরিকা তাকে সুগার রে রবিনসন বছরের সেরা মুষ্টিযোদ্ধা পুরস্কার প্রদান করে। ২০০৭ সালে দ্য রিং সাময়িকপত্রটি তাকে বিগত ৮০ বছরের ইতিহাসে দ্বিতীয় সর্বশ্রেষ্ঠ মুষ্টিযোদ্ধার স্থান দেয়। বার্ট সুগার আর্মস্ট্রংকে দ্বিতীয় সর্বশ্রেষ্ঠ যোদ্ধা এবং ই এস পি এন তাকে সর্বকালের ৩য় শ্রেষ্ঠ মুষ্টিযোদ্ধার স্থান দেয়।
গায়ত্রী গোপীচাঁদ
গায়ত্রী গোপীচাঁদ (জন্ম ৪ঠা মার্চ, ২০০৩) একজন ভারতীয় ব্যাডমিন্টন খেলোয়াড়, যিনি ২০১৮ এশিয়ান গেমসে ভারতের অংশ হিসাবে নির্বাচিত হয়েছিলেন। তিনি প্রাক্তন ব্যাডমিন্টন খেলোয়াড় পিভিভি লক্ষ্মী এবং পুল্লেলা গোপীচন্দের মেয়ে ।  ২০১৯ দক্ষিণ এশিয়ান গেমসে মহিলা দলের স্বর্ণপদক অর্জনকারী জাতীয় দলের প্রতিনিধি ছিলেন, এবং একক বিভাগে রৌপ্য অর্জন করেছিলেন।
২০২২ কমনওয়েলথ গেমস
২০২২ কমনওয়েলথ গেমসে তৃষা জলির সাথে মহিলাদের দ্বৈত বিভাগে ব্রোঞ্জ পদক জয় করেন গায়ত্রী।
সৈয়দ সদরুজ্জামান
সৈয়দ সদরুজ্জামান (জন্ম: ৩১ জানুয়ারি, ১৯৫০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
সৈয়দ সদরুজ্জামান জন্ম জামালপুর জেলার মেলান্দহ উপজেলার দুরমুঠ (সাহেব বাড়ি) গ্রামে। তার বাবার নাম সৈয়দ বদরুজ্জামান এবং মায়ের নাম সৈয়দা খোদেজা জামান। তার স্ত্রীর নাম সৈয়দা সাহানা জামান। তার এক ছেলে, দুই মেয়ে।
কর্মজীবন
১৯৭১ সালে কলেজের শিক্ষার্থী ছিলেন সৈয়দ সদরুজ্জামান। তখন তার বয়স ছিল ১৯ বছর। মা-বাবার অনুমতি নিয়েই তিনি মুক্তিযুদ্ধে যোগ দেন। ভারতে প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরের একটি কোম্পানির অধিনায়ক হিসেবে দায়িত্ব পালন করেন তিনি। কামালপুরসহ আরও কয়েক স্থানের যুদ্ধে অংশ নেন। তিনি ও তার দলের মুক্তিযোদ্ধারা সাহস ও বীরত্ব প্রদর্শনের মাধ্যমে যুদ্ধ করেন। তার দলের বেশ কয়েকজন সাহসিকতা প্রদর্শনের জন্য খেতাবও পেয়েছেন।
মুক্তিযুদ্ধে ভূমিকা
১৯৭১ সালের ৯ আগস্ট জামালপুর জেলার বকশীগঞ্জ উপজেলার উত্তর প্রান্তে ধানুয়া ইউনিয়নের অন্তর্গত উঠানিপাড়ায় সৈয়দ সদরুজ্জামানের নেতৃত্বে এক দল মুক্তিযোদ্ধা সেখানে পাকিস্তান সেনাবাহিনীর জন্য অ্যামবুশ তৈরি করে। ৩৭ জন মুক্তিযোদ্ধা উঠানিপাড়ায় অ্যামবুশ আক্রমনে যোগ দেন। দিনের বেলায় মুক্তিযোদ্ধাদের একটি দল ভারত থেকে এসে অবস্থান নিল বাংলাদেশের ভূখণ্ডে। তাদের নেতৃত্বে ছিলেন সৈয়দ সদরুজ্জামান। অদূরে ছিলো পাকিস্তান সেনাবাহিনীর প্রতিরক্ষা অবস্থান। সেই অবস্থানকে ঘিরে অবস্থান নিয়েছে মুক্তিযোদ্ধাদের আরও কয়েকটি দল। রাতে সৈয়দ সদরুজ্জামানের দলের অবস্থানের দিকে এগিয়ে এল এক দল পাকিস্তানি সেনা এবং শুরু হলো যুদ্ধ। ১০ মিনিটের বেশি সময় সম্মুখযুদ্ধ করে মুক্তিযোদ্ধারা পেছনে ফিরতে শুরু করি। কামালপুরে মোট ১৮ বার আক্রমণ করা হয়। এরমধ্যে ১৪ বার আক্রমণে ছিলেন সৈয়দ সদরুজ্জামান। সেদিন যুদ্ধে পাকিস্তানি সেনাবাহিনীর ২৭ জন হতাহত হয়।
বৃহত্তর কলকাতার নগরাঞ্চলগুলির তালিকা
কলকাতা মহানগর অঞ্চল গঠিত হয়েছে কলকাতা পৌরসংস্থা এবং উত্তর ২৪ পরগনা, দক্ষিণ ২৪ পরগনা, হাওড়া ও হুগলী জেলার অংশ বিশেষ নিয়ে। তবে নদিয়া জেলার কিয়দংশও কলকাতা মেট্রোপলিটান ডেভেলপমেন্ট অথরিটির অধিভুক্ত।
ফাতেমা ইজ ফাতেমা
তিনি ফাতেমাকে একটি প্রকাশ এবং পথের প্রতীক এবং 'ইসলামী চিন্তাধারার' একটি অপরিহার্য দিক হিসাবে বর্ণনা করেছেন। তিনি বলেছিলেন এমনকি চির পরিবর্তিত বিশ্বেও যেখানে জীবনের প্রতি মানুষের দৃষ্টিভঙ্গি প্রতিনিয়ত পরিবর্তিত হয়, ফাতেমাকে একজন রোল মডেল হিসাবে এখনও বিশ্বজুড়ে মহিলারা দেখতে পারেন।
চিং ইয়ি চুয়ান
চিং ইয়ি চুয়ান (চীনা: 形意拳; পিনইয়িন: জিং আই কুয়ান; ওয়েড-জাইলস: সিং আই ছুয়ান) অভ্যন্তরীণ চীনা মার্শাল আর্টগুলোর মধ্যে অন্যতম।
সাধারণ ইতিহাস (প্রাচীন কালে - ২০শ শতাব্দী)
ইয়াং জ্বিং-মিং বলেছেন যে চিং ইয়ি চুয়ানের নানান দিক (বিশেষত প্রাণীর স্টাইল) শাওলিন মন্দিরের লিয়াং রাজবংশ পর্যন্ত সনাক্তযোগ্য।
সাম্প্রতিক ইতিহাস (২০ এবং ২১ শতাব্দী)
চিং ইয়ি চুয়ানের একটি সংক্ষিপ্ত সংস্করণ দ্বিতীয় চীন-জাপান যুদ্ধের সময় বন্ধ ত্রৈমাসিক লড়াইয়ের জন্য নানজিং এ সামরিক একাডেমীতে চীনা কর্মকর্তাদের শেখানো হত। এটিতে নিরস্ত্র কৌশলের পাশাপাশি সশস্ত্র কৌশল যেমন বেয়নেট এবং খড়্গ ড্রিলস অন্তর্ভুক্ত ছিল।
চিং ইয়ি চুয়ানের শাখা
চিং ইয়ি চুয়ানের তিনটি প্রধান উন্নয়নমূলক শাখা রয়েছে:
দুইকথা
দুইকথা হল এমন ভাষা যা ইচ্ছাকৃতভাবে শব্দের অর্থ অস্পষ্ট করে বা লুকিয়ে রাখে, বিকৃত বা বিপরীত করে দেয়। দুইকথা ছদ্ম-আবরণ শব্দের রূপ নিতে পারে (যেমন: যুদ্ধে পক্ষ কোন শক্তির সংবাদ মাধ্যম বা গ্রন্থ তাদের সেনাবাহিনীর বেসামরিক লোক হত্যাকে পারিপাশ্বিক ক্ষতি বলে অভিহিত করা), যে ক্ষেত্রে এটি প্রাথমিকভাবে সত্যকে সুস্বাদু উপায়ে গ্রহণযোগ্য করে তোলার উদ্দেশ্যে করা হয়। এটি ভাষাতে ইচ্ছাকৃত অস্পষ্টতা বা অর্থের প্রকৃত বিপর্যয়কেও উল্লেখ করতে পারে। এই ধরনের ক্ষেত্রে, দুইকথা সত্যের প্রকৃতিকে ছদ্মবেশ ধারণ করে।
দুইকথা রাজনৈতিক ভাষার সাথে সবচেয়ে ঘনিষ্ঠভাবে জড়িত।
ইমাম রেজার মাজার
ইমাম রেজার মাজার ইরানের মাশহাদে অবস্থিত দ্বাদশবাদী শিয়া মুসলমানদের বারো ইমামের অন্তর্ভুক্ত অষ্টম ইমাম আলী রেজার মাজার শরীফ। মাজার শরীফের ভবনটিতে একটি জাদুঘর রয়েছে। আয়তনের দিক থেকে এই মসজিদটি পৃথিবীর সর্ব বৃহৎ এবং ধারণ ক্ষমতার দিক থেকে দ্বিতীয় সর্ব বৃহৎ মসজিদ। ভবনটির সাথে ঘোহারশাদ মসজিদ, একটি জাদুঘর, একটি পাঠাগার, চারটি শিক্ষা প্রতিষ্ঠান, একটি সমাধি ক্ষেত্র, রাজাভী ইউনিভার্সিটি অব ইসলামিক সায়েন্সেস, জিয়ারতকারীদের জন্য খাবার ঘর, সালাত আদায়ের জন্য বিশাল কক্ষ এবং আরো অনেক ভবন রয়েছে।
ইরানের পর্যটন কেন্দ্রগুলোর মধ্যে ইমাম রেজার মাজার ভবনটি অন্যতম একটি। মাজার ভবনটির একার আয়তন ২৬৭,০৭৮ মিটার২ যেখানে মাজারের সাতটি প্রাঙ্গনের আয়তন ৩৩১,৫৭৮ মিটার২ - মোট. প্রতি বছর ইমাম রেজার মাজারে ডাস্ট ক্লিয়ারিং উৎসব পালিত হয়।
আল্লাহভের্দি খান গম্বুজ
আল্লাহভের্দি খানের মাজারের উপর অষ্টকোণী এই গম্বুজটি নির্মাণ করা হয়। আল্লাহভের্দি খান শাহ আআব্বাসের সেনাপতিদের একজন ছিলেন। এটি হেরেমের উত্তর-পূর্ব পাশে অবস্থিত এবং রঙ্গিন টাইলস ও অপরূপ কারুকার্যে সজ্জিত করা হয়েছে। হেরেমের মধ্যে অবস্থিতত কারুকার্যগুলোী মধ্যে এটি অন্যতম।
হাতেম খানি গম্বুজ
এই গম্বুজটি হেরেমের পূর্ব পাশে অবস্থিত। শাহ আব্বাসের অন্যতম মন্ত্রী হাতেম বেইক অর্দবাদি ১০১০ হিজরীতে গম্বুজটি নির্মাণ করেন।
সোনালী গম্বুজ
ইমাম রিধার রওজার উপর অবস্থিত সোনালী রঙের গম্বুজটি বেশ গুরুত্ববহন করে। গম্বুজটির উচ্চতা ৩১.২০ মিটার। আলী রেজা আব্বাসসী গম্বুজটির চারপাশে বিশাল লিপি অঙ্কন লরেছেন।
কোরআনের জাদুঘর
জাদুঘরটি আস্তান কুদস জাদুঘরের পাশেই অবস্থিত। জাদুঘরটিতে পবিত্র কোরআন শরীফের মূল্যবান পান্ডুলিপি সংরক্ষিত রয়েছে। পান্ডুলিপিগুলোর মধ্যে কয়েকটি পান্ডুলিপি সোনালী অক্ষরে লেখা হয়েছে। ১৩৬৪ হিজরীতে জাদুঘরটি উদ্বোধন করা হয়। সবচেয়ে পুরাতন পান্ডুলিপিটি হরিণের চামড়ায় কুফি লিপিতে লেখা হয়েছিল এবং এটি প্রথম হিজরী শতাব্দীতে লেখা হয়েছিল।
ময়মনসিংহ-১৮
ময়মনসিংহ-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।
ইতিহাস
ময়মনসিংহ-১৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
মুখের দিকে দেখি
মুখের দিকে দেখি বাংলাদেশি লেখক শহীদুল জহির রচিত উপন্যাস। এটি ২০০৬ সালে বাংলাদেশের মাওলা ব্রাদার্স থেকে প্রকাশিত হয়েছে। জীবদ্দশায় এটি জহিরের সর্বশেষ এবং ৩য় প্রকাশিত উপন্যাস। উপন্যাসটির উৎসর্গপত্রে লেখা হয়েছে: pour elle / si je lui vois encore।
সারাংশ
উপন্যাসে চারিত্র্য-বৈশিষ্ট্যের অতিশয় পারঙ্গমতা দৃশ্যমান, যার আখ্যানভাগ নির্মাণে, বর্ণনাভঙ্গি ও প্রকরণে হয়ে উঠেছে স্বতন্ত্র। এর একটি চরিত্র, মামুন মিঞা, বালক বয়সে করাতকলে কাঠের ভূষি আনতে গিয়ে চোরাই সারের ট্রাকে করে চট্টগ্রামে পাচার হয়ে যায়। সেখানে শিশু আসমানতারার খরগোশ হিসেবে খাঁচায় বন্দী অবস্থায় তার নতুন জীবন শুরু হয়। আবার একই সময়ে একই চরিত্র মামুন মিঞা, তার পুরান ঢাকার বাড়িতে ফিরে এসে স্বাভাবিক জীবন কাটাতে শুরু করে। উপন্যাসটিতে মূল চরিত্র চানমিঞার বেড়ে ওঠার কাহিনি বিবৃত হয়েছে, যার জন্ম ১৯৭১ সালের ডিসেম্বরে। উপন্যাসে একই ব্যক্তিকে দুইটি ভিন্ন বাস্তবতায় দুজন ভিন্ন মানুষ হিসেবে বড় হতে দেখা যায়। সেখানে তাদের জীবনযাপন ও মানসগঠন ভিন্ন বাস্তবতার কারণে আলাদাভাবে গড়ে ওঠে। ঢাকার মামুন কোমল স্বভাবের, যে একটি ব্যাংকের উচ্চপদস্থ কর্মকর্তা হিশেবে কাজ করতো। জুলি নামক এক মেয়ের প্রেমে সে কাতর থাকে। অন্যদিকে সাতকানিয়ার মামুন বহুদিন খাঁচার মধ্যে বন্দী জীব হিসেবে বেড়ে ওঠের কারণে সে কামুক ও হিংস্র এক মানুষে পরিণত হয়েছে। একাধিক খুন ও অবাধ যৌনতা, চোরাচালান ও অস্ত্রবাজি; আর আত্মপরিচয়ের সংকটে ভোগা মানুষ একজন মানুষ হিশেবে তাকে দেখা যায়।
অনুবাদ
উপন্যাসটি হারপার পেরেননিয়াল ইন্ডিয়া থেকে ২০২৩ সালের ২৪ মার্চ আই সি দ্য ফেস: অ্যা নভেলা শিরোনামে ইংরেজি ভাষায় প্রকাশিত হয়েছে। যেটি বাংলা ভাষা থেকে অনুবাদ করেছেন ভারতীয় অনুবাদক ভি. রামস্বামী।
গানিম হাদ্দাফ
গানিম হাদ্দাফ আল কাহতানি (غانم هداف, Ghanem Haddaf; জন্ম: ২৭ সেপ্টেম্বর ১৯৯১; গানিম হাদ্দাফ নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
গানিম হাদ্দাফ আল কাহতানি ১৯৯১ সালের ২৭শে সেপ্টেম্বর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
লরেন পোয়েটস্কা
ঔলরেন এলিজাবেথ পোয়েটস্কা (জন্ম ২২ অক্টোবর ১৯৭৪) একজন অবসরপ্রাপ্ত অস্ট্রেলীয় হার্ডলার যিনি ৪০০ মিটার হার্ডল বিশেষজ্ঞ ।
তিনি ১৯৯৪ সালের কমনওয়েলথ গেমস, ১৯৯৭ সালের গ্রীষ্মকালীন ইউনিভার্সিটি, ১৯৯৯ সালের গ্রীষ্মকালীন ইউনিভার্সিয়াডে প্রতিদ্বন্দ্বিতা করেছিলেন। এবং ২০০০ গ্রীষ্মকালীন অলিম্পিক প্রতিদ্বন্দ্বিতা করেছিলেন
তার ব্যক্তিগত সেরা সময় ছিল ৫৫.৩৭ সেকেন্ড, যা মার্চ ২০০০ সালে মেলবোর্নে অর্জন করেছিল।
তিনি অলিম্পিক স্প্রিন্টার রেনি পোয়েটস্কার বোন।
মন্ত্রপুষ্পাঞ্জলি
মন্ত্রপুষ্পাঞ্জলি (मंत्रपुष्पांजलि,, আধ্বব: \mɐn̪t̪rɐpuɕpɑːɲɟɐli\) অর্থ হল "মন্ত্র আকারে ফুল নিবেদন"। এটি হিন্দুদের অনন্য প্রার্থনা। এটি বৈদিক উৎস থেকে চারটি স্তোত্র সমন্বিত, এবং আরতি শেষে গাওয়া শেষ প্রার্থনা। মন্ত্রপুষ্পাঞ্জলি "মন্ত্র, পুষ্প ও অঞ্জলি" তিনটি উপাদান নিয়ে গঠিত।
মন্ত্রপুষ্পাঞ্জলি হল বৈদিক ঐতিহ্যের শুক্ল যজুর্বেদ শাখা থেকে দেব নামক ঐতিহ্যবাহী আবৃত্তির আনুষঙ্গিক অংশসমূহের পরিশিষ্ট। এর স্তোত্রগুলি অত্যন্ত ধীর গতিতে উচ্চারণ করা হয়, সমস্ত হরিণ স্বরিত উচ্চারণগুলিকে স্বাভাবিকের চেয়ে বেশি লম্বা করে।
রানাপাশা ইউনিয়ন
রানাপাশা বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
রানাপাশা ইউনিয়নের আয়তন ৪,২৫১ একর।
প্রশাসনিক কাঠামো
রানাপাশা ইউনিয়ন নলছিটি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী রানাপাশা ইউনিয়নের মোট জনসংখ্যা ১১,৫০০ জন। এর মধ্যে পুরুষ ৫,৩৭৩ জন এবং মহিলা ৬,১২৭ জন। মোট পরিবার ২,৬০৮টি।